cyanic-selkie/wikianc huggingface dataset:
ஜி இ பி - 24 (நெல்)
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
பார்வதி ஆறு (இராஜஸ்தான்)
Parbati River (RAJESHGTHAN)
பார்வதி ஆறு, இந்திய மாநிலமான இராஜஸ்தானின் கரௌலி மாவட்டத்தின் சவார் மலைப்பகுதியில் உருவாகி, 123 கிலோ மீட்டர் தொலைவிற்கு பாய்ந்து, இராஜஸ்தானின் தோல்பூர் மாவட்டத்தின் பாயும் காம்பிர் ஆற்றில் கலக்கிறது.
மேற்கோள்கள்
பகுப்பு:இந்திய ஆறுகள்
2. தைரியமாக இருங்கள் ~மாஜி மஜி மஜிக்கா
கதைக்கரு
மாய அரக்கன் உல்சார்ட் மியுகி இறந்துவிட்டது போல தோற்றத்தை உருவாக்கிய போது ஹவுகா மற்றும் சுபஸா இருவரும் தங்கள் சோகம் மற்றும் பயத்தை வென்று வீரத்தை வெளிக்கொண்டு வருகின்றனர்.
கதைச்சுருக்கம்
உல்சார்ட் தன் குதிரையுடன் சேர்ந்து உல்கென்டரஸாக மாறினான், அங்கு வந்த மியுகி பெரிய உருவம் பெற்று அவனுடன் சண்டையிட்டாள். இறுதியில் உல்சார்ட் மியுகியை தாக்கியபோது அவர் வெடித்துப் பனித்துகள்கள்களாகச் சிதறினார். இதனால் மியுகி இறந்துவிட்டதாக நினைத்த மாய சகோதரர்கள் அதிர்ச்சி அடைந்தனர்.
பிறகு கெய், உராரா மற்றும் மகிடோ ஆகிய மூவரும் சென்று வங்குரியாவுடன் சண்டையிட்டனர். இறுதியில் வங்குரியா அவர்களைத் தூக்கிச் சென்று ப்லாப் என்ற பாசி மகா அரக்கனின் வாயில் போட்டவுடன் அவன் விழுங்கிவிட்டான்.
ஹவுகா மற்றும் சுபஸா இருவரும் வீட்டில் சோகமாக அமர்ந்திருந்தனர். அப்போது அங்கு மியுகி ஆவி வடிவத்தில் வந்தார். அவர் மாய அறையில் இருந்த கண்ணாடியில் அவர்களின் தந்தை இசாமு மாய மாவீரனாகப் போரிடுவதைக் காண்பித்தார். பிறகு அவர்களிடம் வீரம் உங்களுக்கு என்றும் உதவும் என்று கூறி மறைந்து விட்டார். பிறகு ஹவுகா மற்றும் சுபஸா இருவரும் எழுச்சி பெற்றனர்.
பிறகு அவர்கள் தைரியமாகச் சென்று ப்லாப்புடன் சண்டையிடுகின்றனர். ஹவுகா தன் மிளகு தாக்குதலைப் பயன்படுத்தினாள். இதனால் ப்லாப் தும்மிய போது அவன் வயிற்றில் இருந்த மூன்று மாய வீரர்களும் விடுதலையாகினர், ஆனால் ப்லாப் மகா அரக்கனாக இருந்ததால் அவனை வீழ்த்த முடியவில்லை. அப்போது மாய வீரர்களுக்கு புதிய வலிமை கிடைத்தது. ஐவரும் மகா வீரர்களாக(மஜின்) மாறி ப்லாப்பை அழித்தனர்.
மேற்கோள்கள்
பகுப்பு:மஹோ சென்டாய் மஜிரேஞ்சர் பகுதிகள்
சர்வஞ்சித் சிங்
சர்வஞ்சித் சிங் (Sarvanjit Singh) ஓர் இந்திய வளைதடிபந்தாட்ட வீரர் ஆவார். இவர் 2012 ஒலிம்பிக் விளையாட்டுகளில் இந்தியா சார்பில் ஆடவர் வளைதடிபந்தாட்டக் குழுவில் கலந்துகொண்டார். இருப்பும் பாணியும் : முன்னணி
மேற்கோள்கள்
பகுப்பு:1988 பிறப்புகள் பகுப்பு:வாழும் நபர்கள் பகுப்பு:இந்திய ஒலிம்பிக் வளைதடிபந்தாட்ட வீரர்கள் பகுப்பு:இந்திய வளைதடிபந்தாட்ட வீரர்கள்
காஞ்சிபுரம் அகத்தீசுவரர் கோயில்
காஞ்சிபுரம் அகத்தீசுவரர் கோயில் (அகத்தியேச்சரம் - (திருவேகம்பம்) எனப்போற்றும் இது, காஞ்சிபுரத்திலுள்ள சிவக் கோயில்களில் ஒன்றாகும். இச்சிவலிங்கம், காஞ்சி திருவேகம்பத்தின் முதல் பிரகார தென்பாகத்தில் அமைந்துள்ளது. மேலும், அகத்திய முனிவர் வழிப்பட்டதாக அறியப்படும் இக்கோயில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.
தல சிறப்பு
விந்திய மலையின் இறுமாப்பை அடக்க தேவர்கள் வேண்டியவாறு காசியில் வசித்திருந்த அகத்திய முனிவர் காஞ்சிக்கு வந்தபோது. அக்காஞ்சி சான்றோரையுடைத்தாய் இருக்கும் சிறப்பை நாடி இவ்விடத்தில் நாம் தேவர்கள் சொல்லியவண்ணம் வெளிபடுத்த வெண்ணியிருக்கும் இனிமையுடைய தாகிய தமிழை வெளியாக்கல் வேண்டும் என்று பூசித்தனர்.
தல வரலாறு
விந்திய மலையின் செருக்கினை அடக்கிய அகத்தியர், ஏகம்பத்திற்கு தென்பகுதியில் அகத்தியலிங்கம் (தன் பெயரில்) பிரதிட்டை செய்து தொழுதார் என்பது வரலாறாகும்.
புற இணைப்புகள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
மாக்சு டெக்மார்க்
மாக்சு டெக்மார்க் ( Max Erik Tegmark 5 மே 1967) என்பவர் சுவீடிய அமெரிக்க அண்டவியலாளர் ஆவார். எம். ஐ. டி. என்று கூறப்படும் மசாசூசெட்ஸ் தொழில்நுட்ப நிறுவனத்தில் பேராசிரியராக இருக்கிறார். பவுன்டேசனல் கொஸ்டின்ஸ் நிலையத்தில் அறிவியல் இயக்குனராகவும்  உள்ளார். மேலும் பியூச்சர் ஆப் லைப் இன்ஸ்டிடியூட் என்பதைத் தோற்றுவித்தவர்களில் மாக்சு டெக்மார்க் ஒருவர் ஆவார்.
அவுர் மேதமெடிக்கல் யூனிவர்ஸ் என்ற நூலையும்   செயற்கை   நுண்ணறிவு பற்றிய ஒரு நூலையும் எழுதியுள்ளார். செயற்கை நுண்ணறிவு வளர்ச்சியினால் உண்டாகும் இன்னல்களை பற்றி ஆராய்வதற்காக எலான் மசுக் என்ற அமெரிக்கத் தொழில் முனைவோர்  மாக்சு டெக்மார்க்குக்கு நன்கொடையை வழங்கியுள்ளார்.
வாழ்க்கைக் குறிப்புகள்
சுவீடனில் பிறந்த மாக்சு டெக்மார்க் பட்டப் படிப்பை ஸ்டாக்ஹோமில் உள்ள இராயல் தொழில்நுட்பக் கழகத்திலும் பின்னர் ஸ்டாக்ஹோம் ஸ்கூல்  ஆப் எகானாமிக்ஸ் என்ற நிறுவனத்திலும் முடித்தார். தமது ஆய்வுப் பட்டத்தை பெர்கிலியில் உள்ள கலிபோர்னியா பல்கலைக் கழகத்தில் ஆய்வு செய்து பெற்றார். பென்சில்வேனியா பல்கலைக்கழகத்தில் பணி செய்தார். தற்சமயம் மசாசூசெட்ஸ் தொழில்நுட்பக் கழகத்தில் பணி ஆற்றுகிறார். அண்டவியலைப் பற்றிய ஆராய்ச்சியை முனைப்பாகச் செய்து வருகிறார்.
பணிகள்
பிபிசி தொலைக்காட்சியில் பல அறிவியல் சார்ந்த நிகழ்ச்சிகளில் கலந்துகொண்டார். கரும்புள்ளி, முடிவிலி என்பதும் அதற்கப்பாலும், பிரபஞ்சம் பற்றிய கருத்துக்கள் ஆகிய பொருண்மைகளில் பேசியுள்ளார். அமெரிக்கன் தொலைக்காட்சி ஆவணப் படங்களில்  அறிவியல் புனைவுகள்  பற்றிய  தொடர் நிகழ்ச்சியில் கலந்துகொண்டார். இந்தத்  தொடர் நிகழ்ச்சி மிசியோ காகு என்ற அறிவியல் பரப்புநரால் உருவாக்கப்பட்டது. 2014 இல் தி ஹப்பிங்டன் போஸ்ட் என்ற செய்தித் தாளில் அதி நுண்ணறிவு எந்திரங்கள் பற்றிய கருத்துக் கட்டுரையை ஸ்டீபன் ஹோக்கிங் போன்ற சில அறிஞர்களின் கூட்டு முயற்சியில் எழுதினார்.
எழுதிய நூல்கள்
Our Mathematical Universe, 2014 - "Tegmark is one of the rock Gods of cosmology" Daily Telegraph. - "Brilliantly argued and beautifully written" The New York Times.
Life 3.0 Being Human in the Age of Artificial Intelligence, 2017 - "This is a rich and visionary book and everyone should read it" The Times.
மேற்கோள்
பகுப்பு:அமெரிக்க எழுத்தாளர்கள் பகுப்பு:1967 பிறப்புகள்
வேலூர் ஜலகண்டேசுவரர் கோயில்
வேலூர் ஜலகண்டேஸ்வரர் கோயில் (Jalakandeswarar Temple) தமிழ்நாட்டில் வேலூர் மாவட்டத்தின் தலைநகரான வேலூரில் அமைந்துள்ள சிவன் கோயிலாகும்.
அமைவிடம்
வேலூர் நகரின் மையப்பகுதியில் அமைந்துள்ள கோட்டையின் உள்ளே இக்கோயில் அமைந்துள்ளது. இந்தியாவிலேயே அகழியோடு கூடிய ஒரே கோட்டை வேலூர்க்கோட்டை மட்டுமே ஆகும். இதன் எழிலார்ந்த அமைப்பு கண்ணையும் கருத்தையும் கவர்வதாம். இதில் கிழக்குப் பக்கத்தில் மட்டுமே நுழைவாயில் உள்ளது. தற்போது கோட்டை அகழியின் மூன்று பக்கங்களில் மட்டுமே தண்ணீர் உள்ளது. தெற்குப் பக்கத்தில் தண்ணீர் இல்லை. கோட்டையின் உள்ளே மத்திய, மாநில அரசுகளுக்குச் சொந்தமான அலுவலகங்கள் உள்ளன. இதன் வடக்குப் பக்கத்தில் கோயில் அமைந்துள்ளது. இக்கோட்டை 136 ஏக்கர் நிலப்பரப்பில் கட்டப்பட்டுள்ளது. நாயக்கர் காலத்தில் எழுப்பப்பட்ட இதன் ஒரு பாணி விஜயநகர கட்டிடப்பாணியின் இறுதி நிலையைக் கொண்டுள்ளது.
கோயில் அமைப்பு
தெற்கு நோக்கியுள்ள ஏழு நிலைகளைக் கொண்ட ராஜகோபுரம் அமைந்துள்ளது. அந்த கோபுரம் பிரம்மாண்டமாகவும் பிரமாதமாகவும் அமைந்துள்ளது. அதன் கம்பீரத்தை ரசித்துக்கொண்டே உள்ளே நுழைந்தால் வலது புறத்தில் குளமும், இடதுபுறத்தில் கல்யாண மண்டபமும் உள்ளது. கல்யாண மண்டபத் தூண்கள் மற்றும் கோயிலின் மற்ற தூண்களில் கண்ணைக் கவரும் ஆன்மீக சிற்பங்கள் செதுக்கப்பட்டுள்ளன. கோயிலின் வெளிப்பிரகாரத்திலும் உள்பிரகாரத்திலும் கோயில் சுவர்களை ஒட்டி ஆறு அடி அகலத்திற்கு அழகிய வேலைப்பாடுகள் கொண்ட  தூணைக்கொண்டு கட்டப்பட்ட மண்டபம் முழு நீளத்திற்கும் அமைந்துள்ளது. கோயிலின் வடமேற்கில் வசந்த மண்டபத்தையும் அதை ஒட்டி கிணற்றையும் வடகிழக்கில் வெளிப்பிரகார யாகசாலையும் அடுத்து தென்கிழக்கில் உத்சவ மண்டபத்தையும் வெளிப்பிரகார மடப்பள்ளியையும் காணலாம். உள்ளே நுழையும் போது வலம்புாி விநாயகர் அமர்ந்திருப்பதைக் காணலாம்.
வலம்புாி விநாயகரைத் தாிசித்து மேலே சென்றால் கோயிலின் நிர்வாக அலுவலகம் உள்ளது. இதனைத் தொடர்ந்து உட்பிரகார மடப்பள்ளி உள்ளது. அடுத்து 63 நாயன்மார்கள், பிள்ளையார், சப்தகன்னியர், வீரபத்திரர் ஆகியோர் உள்ளனர். இரண்டு பிரகாரங்களை வலம் வந்து மூன்றாம் பிரகாரமான  மகாதேவர் சன்னதிக்கு நுழையும் போது நடராஜர் சன்னதி உள்ளது. நடராஜர் சன்னதியிலிருந்து விரிஞ்சிபுரம் அருள்மிகு வழித்துணைநாதர் மார்க்கபந்தீஸ்வரர் கோயில் வளாகம் அருள்தரும் மரகதவல்லி அம்மையார் சன்னதிக்கும் இடையே  சுரங்கப்பாதை உள்ளதாக செவிவழிச் செய்தி ஒன்று உள்ளது. சோமாஸ்கந்தர், வள்ளி தேவசேனா உற்சவமூர்த்திகளைக் கண்டு தாிசித்து மேலும் சென்றால், மிக கம்பீரமாகவும் நெடிதுயர்ந்தும் துவாரபாலகர்கள்  நின்ற திருக்கோலத்தைக் காணலாம். இவர்களைக் கடந்தால் ஜலகண்டேஸ்வரர் லிங்கத் திருமேனியாக இருப்பதைக் காணலாம். கோயிலின் கிணற்றின் அருகே கங்கா பாலாறு ஈஸ்வரனும், அதன் அருகே கால பைரவரும் அடுத்து, நவக்கிரக சந்நிதியும், சனீஸ்வரரும், நந்திதேவரும் உள்ளனர். அடுத்து கொடி மண்டபமும் உள்ளது. தொடர்ந்து விநாயகர், வெங்கடேசப்பெருமாள், வள்ளி தேவசேனாவுடன் சுப்பிரமணியர், மாதேஸ்வரி, வைஷ்ணவி, துர்க்கை, லட்சுமி, சரஸ்வதி, கால பைரவர், சனீஸ்வரர், 63 நாயன்மார்கள், நடராஜர், சிவகாமி, அப்பர், சுந்தரர், மாணிக்கவாசகர், பிரம்மா, விஷ்ணு, ஸ்ரீதேவி, பூதேவி, கோஷ்டத்தில் விநாயகர், தட்சிணாமூர்த்தி, மகாவிஷ்ணு, லிங்கோத்பவர் ஆகியோர் உள்ளனர்.
இறைவன், இறைவி
மூலவர் சன்னதியின் முன்பாக கொடி மரம் மற்றும் பலிபீடம் ஆகியவை காணப்படுகின்றன. அருகில் நந்திதேவர் உள்ளார். இங்குள்ள மூலவர் ஸ்வரகண்டேஸ்வரர் என்றும், ஜலகண்டேஸ்வரர் என்றும் அழைக்கப்படுகின்றார். இங்குள்ள இறைவி அகிலாண்டேஸ்வரி என்றழைக்கப்படுகிறார். அம்மன் சன்னதி சுவர்களில், விநாயகர், மாதேஸ்வாி, வைணஷ்ணவி, பிராஹி, லட்சுமி, சரஸ்வதி ஆகிய தெய்வ விக்ரகங்கள் எழிலோடு பதிக்கப்பட்டுள்ளன. அம்பாள் சன்னதியின் இருபுறமும் கம்பீரமாக துவாரபாலகியர் உள்ளனர். அம்பாள் சன்னதியின் எதிரே 1981 ஆம் ஆண்டு மயிலை குருஜி அவர்களால் துவக்கி வைக்கப்பட்ட நவசக்தி ஜோதி என்னும் நந்தாவிளக்குகள் உள்ளன. அம்மன் சன்னதியைச் சுற்றி கோடி தீபம் என்ற இலக்கை நோக்கி தீபங்கள் ஏற்றப்படுகின்றன.
கல்வெட்டுச் செய்திகள்
கல்வெட்டுச் செய்திகள் பின்வருவனவற்றைத் தெரிவிக்கின்றன.
படத்தொகுப்பு
பகுப்பு:வேலூர் மாவட்டத்திலுள்ள சிவன் கோயில்கள் பகுப்பு:தமிழ்நாட்டிலுள்ள தொல்லியற்சின்னங்கள்
குரோமியம்((II) சிலிசைடு
குரோமியம்((II) சிலிசைடு (Chromium(II) silicide) என்பது CrSi2.என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்தில் உள்ள இச்சேர்மம் நெடியற்று உள்ளது.
கான் அகாதமி
கான் அகாதமி இலாப நோக்கற்ற நிறுவனமாகும். 2006-ம் ஆண்டு சல்மான் கான் என்பவரால் உருவாக்கப்பட்ட கல்விசார்ந்த இணையத்தளமாகும். இது யூடியூப் வாயிலாக, கல்விசார்ந்த காணொளிகளை கட்டற்ற முறையில் வழங்குகிறது. ஆங்கிலம், எசுப்பானியம், போர்த்துக்கேய மொழி, இத்தாலிய மொழி, உருசிய மொழி, துருக்கிய மொழி, பிரெஞ்சு மொழி, வங்காள மொழி, மற்றும் இந்தி மொழிகளில் தற்போது சேவைகளை வழங்கி வருகிறது.
வரலாறு
கான் அகாதமி 2004-ம் ஆண்டு சால் கான் என்பவரால் தொடங்கப்பட்டது. யூடியூப் வாயிலாக அவருடைய காணொளிகளை பதிவு செய்தார். அதன் பிறகு, சுமூத்ட்ரா என்னும் வரைகலை மென்பொருள் வாயிலாகவும், தற்போது ஆர்ட்ரேஜ் வாயிலாகவும் பதிவேற்றுகிறார்.
இந்நிறுவனத்திற்கு கிடைத்த ஆதரவின் காரணமாக 2009-ம் ஆண்டு தனது பணியிலிருந்து விலகி, முழுவதுமாக கான் அகாதமியில் கவணம் செலுத்தினார். செப்டம்பர் 15, 2014-ம் நாளில் கான் லேப் பள்ளியை (Khan Lab School), மவுண்டன் வியூ, கலிபோர்னியாவில் துவங்கினார்.
வருவாய்
கான் அகாதமி இலாப நோக்கற்ற அமைப்பு ஆகும், நன்கொடை மட்டுமே பெற்று நடக்கும் அமைப்பாகும். 2010-ம் ஆண்டு, கூகுள் $2 மில்லியன் கொடையாக வழங்கியது. 2013-ம் ஆண்டு, கார்லொசு சிலிம் இசுப்பானிய மொழியில் காணொளிகளை வெளியிடுவதற்கு நன்கொடை அளித்தார். 2015-ம் ஆண்டு, ஏடி&டி நிறுவனம் $2.25 மில்லியன் கொடையை கைப்பேசி செயலி உருவாக்குவதற்காக வழங்கியது.
அமெரிக்க வருவாய்த்துறை அறிக்கையின் படி, சல்மான் கான் ஆண்டிற்கு $350,000 தொகையை 2011 முதல் வாங்கியுள்ளார். 2015-ம் ஆண்டு இது $556,000 ஆக உயர்த்தப்பட்டுள்ளது. 2013-ம் ஆண்டு, தலைவரும், முதன்மை இயக்குநராகவும் உள்ள சாந்தனு சின்கா $375,000 பெற்றுள்ளார்.
உள்ளடக்கம்
கான் அகாதமி இணையத்தளம் ஒவ்வொருவருக்கும் தனித்தனமையுடன் யூடியூப் வலைதளத்திலுள்ள காணொளியை வழங்குகிறது. இணையத்தளம் வாயிலாக பயிற்சிகள், இன்னபிற தகவல்களையும் அறியவும், பயிற்றுக் கருவிகளையும் உள்ளடக்கியுள்ளது. இதைக் கைபேசிச் செயலி வாயிலாகவும் பார்க்க இயலும்.
இது பள்ளிக்கல்வி மதிப்பீட்டுத் தேர்வு உள்ளிட்ட பிற தேர்வுகளுக்கும் பயிற்சி அளிக்கின்றது.
வரவேற்பு
கான் அகாதமி இந்தியாவிலும் பிறநாடுகளிலும் வரவேற்பு பெற்றுள்ளது:
பன்னாட்டு அறிமுகம்
கான் அகாதமியானது சுமார் 1 பில்லியன் பாடங்களை உலகமுழுவதும் வழங்கியுள்ளது. ஒரு மாதத்தில் சுமார் 40 மில்லியன் மாணவர்களும், 2 மில்லியன் ஆசிரியர்களும் கான் அகாதமியை பயன்படுத்துகின்றனர். தற்போது, கான் அகாதமியின் உள்ளடக்கம் 36 மொழிகளில் தன்னார்வலர்களாலும் பன்னாட்டு கூட்டமைப்புகளாலும் மொழிபெயர்க்கப்பட்டுள்ளது. கான் அகாதமியின் முழக்கம்: "உங்களுக்குத் தெரியவேண்டிய ஒன்றே ஒன்று: நீங்கள் எதை வேண்டுமானாலும் கற்றுக்கொள்ளலாம். ("You only have to know one thing: you can learn anything").
குறிப்புகளும் மேற்கோள்களும்
பகுப்பு:இணையவழிக் கல்வி
2017 நடு மெக்சிக்கோ நிலநடுக்கம்
2017 நடு மெக்சிக்கோ நிலநடுக்கம் (2017 Central Mexico earthquake) 2017 செப்டம்பர் 19 அன்று பிற்பகல் 13:14 நநேவ (18:14 ஒசநே) 7.1 MW அளவுடன் மெக்சிக்கோவின் புவெப்லா நகரில் இருந்து 55 கிமீ தெற்கே தாக்கியது. ஏறத்தாழ 20 செக்கன்களுக்கு மிகப்பலமான அதிர்வுகள் உணரப்பட்டன. இந்நிலநடுக்கத்தால் மெக்சிக்கோவின் புவெப்லா, மொரேலொசு ஆகிய மாநிலங்களும், மெக்சிக்கோ நகரமும் பாதிப்புக்குள்ளாயின. நாற்பதிற்கும் அதிகமான கட்டிடங்கள் இடிந்து வீழ்ந்தன. மெக்சிக்கோ நிலநடுக்க எச்சரிப்பு மையம் மெக்சிக்கோ நகரில் 20 செக்கன்கள் எச்சரிக்கையை அறிவித்தது. குறைந்தது 230 பேர் உயிரிழந்ததாக இரண்டாம் நாள் செய்திகள் தெரிவித்தன. 800 இற்கும் அதிகமானோர் காயமடைந்தனர்.
இந்நிலநடுக்கம் ஏற்படுவதற்கு 2 மணித்தியாலங்களுக்கு முன்னர், மெக்சிக்கோவில் 1985 ஆம் ஆண்டு நிலநடுக்க அழிவுகள் நினைவுகூரப்பட்டது. 1985 ஆம் ஆண்டில் இதே நாளன்று மெக்சிக்கோவைத் தாக்கிய நிலநடுக்கம் 10,000 இற்கும் அதிகமானோரைக் கொன்றது.
வெளி இணைப்புகள்
பகுப்பு:மெக்சிக்கோ பகுப்பு:2017 நிலநடுக்கங்கள் பகுப்பு:நிலநடுக்கங்கள்
உலகளாவிய கிராமம்
உலகளாவிய கிராமம் அல்லது புவிக் கிராமம் (Global village) என்பது பல்வேறு விதமான தொடர்பு சாதனங்களின் பயன்பாட்டினால் புவியானது ஒரு கிராமமாகச் சுருக்கப்பட்டதை உருவகிக்கும் ஒரு சொற்றொடர் ஆகும். உலகளாவிய கிராமம் என்பது உலகளாவிய அளவில் பருப்பொருளியலுக்கும் சமூகவியலுக்கும் இடையிலான தொடர்பை விளக்கவும் பயன்படுகிறது. குறிப்பாக இணையத்தளம் மூலமாக செய்திகளை வெகு எளிதாக உலகம் முழுவதும் பரவச் செய்து உலகில் உள்ள மக்கள் ஒரு சிறிய கிராமத்தில் இருப்பதை போல மிகவும் எளிதாகவும் விரைவாகவும் தொடர்பு கொள்ளப்படுகிறார்கள்.
கனடாவைச் சேர்ந்த மார்சல் மெக்லூகன் என்னும் மெய்யியலாளர் 1960களில் இச்சொற்றொடரை முதன் முதலில் அறிமுகப்படுத்தினார். உலகம் மின்னணுத் தொழில்நுட்பத்தினால் எவ்வாறு ஒரு கிராமமாகச் சுருங்கியுள்ளது எனபதையும், எவ்வாறு தகவல்கள் ஒரே நேரத்தில் ஒவ்வொரு புள்ளியிலிருந்தும் உடனடியாக இயக்கப்படுகின்றன எனவும் விளக்கினார்.
மேற்கோள்கள்
பகுப்பு:தகவல் தொழில்நுட்பம் பகுப்பு:சமூகவியல்
காஞ்சிபுரம் மத்தள மாதவேசுவரர் கோயில்
காஞ்சிபுரம் மத்தள மாதவேசுவரர் கோயில் (மத்தளமாதவேசம்) என்றழைக்கும் இது, காஞ்சிபுரத்திலுள்ள சிவக் கோயில்களில் ஒன்றாகும். இச்சிவலிங்கம், காஞ்சி திருவேகம்பத்தின் முதல் பிராகர வடபாகத்தில் அமைந்துள்ளது. மேலும், திருமால் வழிப்பட்டதாக கருதப்படும் இக்கோயில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.
தல சிறப்பு
மாதவராகிய திருமால், தில்லையில் திருநடனங்கண்ட காலத்தில் நந்தியாதியர்போல் தாமும் மத்தளம் முழக்கவேண்டும் என்று நடராசப்பெருமானை வேண்ட அவர் நீ வேண்டிய இதனை பெறவேண்டுவையாயின் காஞ்சிய்ன் கண் சிவலிங்கப் பிரதிட்டை செய்து இவ்வரம்பெற்று இங்கு வந்து மத்தளம் முழக்குவாய் என்று அருள அவ்வண்ணமே வந்து பூசித்தனர்.
தல வரலாறு
தில்லைத் திருநடனம் கண்ட திருமால், இறைவனின் நடனத்திற்கு தான் மத்தளம் வாசிக்க வேண்டும் என்று விரும்பி இறைவனை வேண்டினார். இறைவனார் காஞ்சியை அடைந்து தம்மை வழிபடுமாறு பணித்தார். திருமாலும் காஞ்சியை அடைந்து மத்தள மாதவேசர் என்ற பெயரில் சிவலிங்கம் பிரதிட்டை செய்து வழிபட்டார். அப்போது இறைவன் தோன்றி காப்பு நடனமாடி அருள்புரிய திருமால் அந்நடனத்திற்கு மத்தளம் வாசித்து மகிழ்ந்தார் என்பது வரலாறாகும்.
அமைவிடம்
இந்தியாவின் தென்கடை மாநிலம் தமிழ்நாட்டிலுள்ள காஞ்சிபுரம் மாவட்டத்தின் தலைநகரான பெரிய காஞ்சிபுரம் எனப்படும் சிவகாஞ்சியின் காஞ்சி திருவேகம்பத்தின் உள்பிரகாரத்தில் ஆறுமுகர் சந்தியை அடுத்துள்ள மார்க்கண்டேய லிங்கத்திற்கு பக்கத்தில் உள்ள சிவலிங்கமே மத்தள மாதவேசம் ஆகும். மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடமேற்கில் ½ மைல் தூரமுள்ள காஞ்சி சங்கர மடத்தை கடந்து சற்று தூரம் சென்றால் திருவேகம்ப அகத்தில் மத்தள மாதவேசம் சிவலிங்கமாக தாபிக்கப்பட்டுள்ளது.
புற இணைப்புகள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பி. வில்சன்
'''பி. வில்சன்''' (Puspanathan Wilson) என்பவர் தமிழகத்தின் முன்னாள் கூடுதல் அரசுத் தலைமை வழக்குரைஞராவார். இவர் 2019 ஜூன் மாநிலங்களவைத் தேர்தலுக்கான திமுக வேட்பாளராக அறிவிக்கப்பட்டுள்ளார்.
இளமைக் காலம்
வில்சன் சென்னையில் பிறந்து, ஆசான் நினைவு மேன்னிலைப் பள்ளியில் பள்ளிப்படிப்பைக் கற்றார். லயோலாக் கல்லூரியில் இளங்கலை அறிவியல் பட்டமும், டாக்டர் அம்பேத்கர் அரசு சட்டக் கல்லூரியில் சட்டமும் படித்தார். 1989 ஆம் ஆண்டு வழக்குரைஞராக [இந்திய வழக்குரைஞர் கழகம்|இந்திய வழக்குரைஞர் கழகத்தில்]] பதிவு செய்தார். தொடக்கக் காலத்தில் தமிழகத்தின் முன்னாள் அரசுத் தலைமை வழக்குரைஞர் கே.வி. வேங்கடபதியிடம் பணியாற்றி, பின்னர் தனியாக உரிமையியல் வழக்குகளுக்குச் சென்னை உயர் நீதிமன்றத்தில் வாதாடி வந்தார். 2008 ஆகஸ்டில் கூடுதல் தமிழக அரசுத் தலைமை வழக்குரைஞராகப் பதிவியேற்றார். 2012 ஆகஸ்டில் தமிழகம், கேரளம், ஆந்திரா மற்றும் கர்நாடக உள்ளிட தென்மாநில உயர்நீதிமன்றங்களில் இந்திய அரசின் கூடுதல் தலைமை அரசு வழக்கறிஞராகப் பதிவியேற்றார். பின்னர் மத்தியில் ஆட்சி மாற்றத்தை அடுத்து 2014 இல் பதவி விலகினார்.
முக்கிய வழக்குகள்
இவர் தமிழக அரசின் சார்பாகப் பல முக்கிய வழக்குகளில் நீதிமன்றத்தில் எடுத்துரைத்தார். சமச்சீர்க் கல்வி, ஓமந்தூரார் அரசு பல்நோக்கு மருத்துவமனை, அண்ணா நூற்றாண்டு நினைவு நூலகம் போன்ற வழக்குகளில் முக்கிய பங்காற்றினார். தமிழகத்தின் முன்னாள் முதல்வா் கருணாநிதியின் மறைவின் போது உடலை மெரினாவில் அடக்கம் செய்யக் கோரிய வழக்கில் திமுகவின் சார்பாக வழக்காடி வென்றவர்.
மேற்கோள்கள்
பகுப்பு:1966 பிறப்புகள் பகுப்பு:வாழும் நபர்கள் பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:நாடாளுமன்ற தி. மு. க. உறுப்பினர்கள் பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள் பகுப்பு:நாடாளுமன்ற தமிழ்நாட்டு உறுப்பினர்கள்
மேற்றோல்
மேற்றோல் அல்லது மேற்தோல் (epidermis) எனப்படுவது மனித தோலின் வெளியே உள்ள படையில் காணப்படும் உயிரணுக்கலால் உருவாக்கப்பட்டதொன்றாகும்.
மேற்றோல் ஆனது செதில்கலாளான வரிகொண்ட புறத்தோலாகும். இவை பெருகும் மற்றும் பெருகா கொம்புறுக்கலங்களால் ஆக்கப்பட்டுள்ளது. இதுவே உடலை பல்வேறுபட்ட எதிரிகளிடம் இருந்து பாதுகாக்கும் பிரதான தடுப்பு வேலி ஆகும். இது தொற்று நோய்க்காரணிகளை உடலினுள் செல்லவிடாது  தடுக்கிறது. மேலும் நீரிழப்பின் மூலம் உடலிலிருந்து வெளியேறும் நீரின் அளவையும் சீராக்குகிறது.
மனித உடலின் மிகவும் மெல்லிய மேற்றோல் கண் இமையிலும் (0.05 mm/0.020 in) மிகவும் தடித்த மேற்றோல் உள்ளங்கை மற்றும் உள்ளங்காலிலும் (1.5mm/0.059 in) காணப்படுகிறது
கலக்கூறுகள்
மேற்றோலானது கலனற்றது. இது பொதுவாக சூழ்ந்துள்ள காற்றில் கலந்துள்ள ஒட்சிசனாலேயே பிரத்தியேகமாக ஊட்டமடைகிறது. இது 95% கொம்புறுக்கலங்களால் ஆனது. இருப்பினும் மெலனோசைட், இலங்ககானின் கலங்கள், மேர்கல் கலங்கள் மற்றும் அழற்சி கலங்களும் காணப்படுகிறது. தோல் காம்புகளிடையே கீழ்நோக்கி வெளியே நீட்டப்பட்டுள்ள தடிப்பாக்கங்கள் “Rete ridges” எனப்படும். மேற்றோலுக்கு கீழே புன்னாளம் மற்றும் புன்னாடி உடன் தொடர்புபட்ட நிலையில் குருதி மயிர்த்துளைகள் காணப்படுகிறது
படைகள்
thumb|மேற்றோல் படைகளின் பெயருடன் கூடிய படம் மேற்றோலானது 4 அல்லது 5 படைகளால் ஆக்கப்பட்டிருக்கும். இந்த படைகளின் எண்ணிக்கை தோலின் பகுதிகளுக்கு ஏற்றாற் போலவே மாறுபடும். இப்படைகளின் வரிசையானது, அடித்தளப்படை மற்றும் கூறணுப்படையினை ஒன்று சேர “மல்பிகியன் படை” (stratum malpighi) என அழைப்பர்.
மேற்றோலானது அதன் அடித்தள இழைய மான அடித்தோலிலிருந்து அடித்தள மென்றகட்டின் மூலம் பிரிக்கப்பட்டுள்ளது
கலப்பிரிகை
செதில்களாலான வரியுடைய புறத்தோல் அடித்தள படையில் நிகழும் கலப்பிரிகையின் மூலம் பராமரிக்கப்படுகிறது. திரிபடையும் கலமானது அடித்தள மென்றகட்டில் இருந்து பிரிந்து மேற்றோல் படையூடாக வெளிநோக்கி இடம்பெயரும். இத்திரிபடைதலானது கரட்டுப்படையில் பல்வேறு நிலைகளில் தனது கருவை இழந்து செதில்தாள்களுடன் சேரும். இறுதியில் இவை தோலின் மேற்பகுதியிலிருந்து உதிர்ந்து விழும். திரிபடைந்த கொம்புறுக்கலங்கள் கெரட்டின் புரதத்தை சுரக்கும். இது புறவணுவின் உருவாக்கத்தில் முக்கிய பங்களிப்பு ஆற்றுகிறது. இது தோலின் தடைச்செயற்பாட்டிற்கு மிகவும் முக்கிய பகுதியாகும்.
சாதாரண தோலில், கொம்புறுக்கலங்களின் உற்பத்தியானது அதன் இழப்பிற்கு சமமாக காணப்படும். கலமொன்றிற்கு அடித்தள படையிலிருந்து மணியுரு படைக்கு செல்ல 2 வாரங்கள் எடுக்கும். மேலதிகமாக 4 வாரங்கள் கரட்டுப்படலத்தை கடக்க எடுக்கும். முழு மேற்றோலும் புதிய கலவளர்ச்சியின்  மூலம் 48 நாட்களில் மாற்றியமைக்கப்படுகிறது
கல்சிய செறிவு
மேற்றோல் முழுவதுமான கொம்புறுக்கலத்தின் திரிபானது பகுதியாக கல்சியம் படித்திறனின் ஊடாகவே நிகழ்கிறது. இப்படித்திறனானது அடித்தள படையிலிருந்து வெளியே உள்ள மணியுரு வரை அதிகரிக்கும். கரட்டுப்படலத்தில் இது குறைவடையும். இங்கு கல்சியம் செறிவானது மிகவும் குறைவாகும். ஏனெனில் இந்த காய்ந்த கலங்களால் அயன்களை கரைவடைய செய்ய முடியாது. இந்த கல்சியம் படித்திறன் கொம்புறுக்கல திரிபுக்கு சமாந்தரமாவதால் இது மேற்றோல் உருவாக்கத்தின் பிரதான சீர்படுத்தி எனப்படும்.
வெளிக்கலத்தில் உள்ள கல்சியம் செறிவு உயர்வானது உட்கல சுயாதீன கல்சியம் செறிவை தூண்டும். இந்த கலவக அதிகரிப்பானது ஒரு பகுதியளவு உள்ளக சேமிப்பகத்திலிருந்து வெளியேறும் கல்சியத்தில் இருந்தும் மற்றைய பகுதி கல்சியம் - உணர் குளோரைட்டு பாதைகள் மற்றும் கல்சியம் ஊடுருவக்கூடிய சுயாதீன மின்னழுத்த கற்றயன் பாதைகள் மூலமாக மாற்று மென்படல கல்சியப்பெருக்கிலிருந்தும் ஆகும். மேலும், உட்கல கல்சிய செறிவு அதிகரிப்புக்கு வெளிக்கல கல்சியம்-உணர் (CaSR) வாங்கிகளும் காரணம் என நம்பப்படுகிறது.
வளர்ச்சி
மேற்றோல் உருவாக்கமானது மைய நரம்புத் தொகுதி உருவாக்கத்துக்கு பின் முளைய த்தை சூழ்ந்துள்ள கலங்களில் தொடங்கும். பெருமளவிலான முள்ளந்தண்டுளிகள் இந்த ஒரு படல கட்டமைப்பு விரைவாக இரு-படல இழையமாக மாறும். இந்த தற்காலிக வெளிப்படலம், உள்ளக அடித்தள படை உருவானதன் பின்னர் அகற்றப்படும்.
மணியுரு படையில் காணப்படும் கலங்கள் பிரிவடையாது. மாறாக தோல் கலங்களான கொம்புறுக்கலங்கள் கேரடினிலுள்ள சிறுமணி மூலமாக உருவாகும். இந்த தோல் கலங்கள் இறுதியில் புறத்தே உள்ள மேற்றோல் படையான கரட்டு படையாக மாற்றமடையும். இங்கு கலங்களானது ஒரு முடிவில் கரு காணப்படுமாறு தட்டையான சாக்குகளாக மாற்றமடையும். பிறந்ததன் பின்னர் இந்த மணியுருப்படையானது புதிய கலங்களால் பிரதியிடப்படும். வாழ்நாளில் இக்கலங்களானது ஒரு மணித்தியாலத்திற்கு 0.001-0.003 அவுன்ஸ் தோல் செதில்கள் என்ற வீதத்தில் சிந்தும். (ஒரு நாளைக்கு 0.024-0.072 அவுன்ஸ்)
பல்வேறு வளர்ச்சிக் காரணிகள் மேற்றோல் விருத்தியில் பங்களிப்பு செய்யும். அதில் முக்கிய இரண்டு காரணிகள்:
தடுப்பாக
மேற்றோலானது உடலை நுண்ணுயிர் கிருமிகள், ஒட்சியேற்ற அழுத்தம் (புற ஊதா கதிர்), இரசாயன கலவைகள் போன்றவற்றிற்கு எதிராக இயந்திர தடையை வழங்கி ஒரு தடுப்பு வேலியாக தொழிற்படுகிறது. இதற்கான பல்வேறு வேலைகளை கரட்டுபடலமே புரியும்.
தோல் நீரேற்றம்
தோலின் நீரை வைத்திருக்கும் திறனிற்கு கரட்டுபடையே காரணமாகும். சுகாதார மான உடல் தோலை பேணுவதற்கும் இதுவே முக்கியமாகும். கரட்டுபடையின் கலங்களுக்கு இடையிலே ஒழுங்காக அடுக்கப்பட்டுள்ள இலிப்பிட்டு படித்திறன் நீரிழப்பிற்கு தடுப்பாக அமையும்.
தோலின் நிறம்
மனிதர்களின் தோலின் நிறம் வேறுபட காரணம் மேற்றோலில் காணப்படும் மெலனின் எனும் நிறப்பொருளாகும். மெலனோசைட்டுகளில் தோன்றி சுற்றியுள்ள கொம்புறுக்கலங்களுக்கு இடம்மாற்றப்படும் சிறிய துணிக்கைகளாலான மெலனோசோம்களில் இது காணப்படும். வெவ்வேறு பகுதி வாழ்மக்களுக்கு இடையில் இந்த மெலனோசோம்களின் அளவு, எண்ணிக்கை மற்றும் ஒழுங்கமைப்பு வேறுபடும். இருப்பினும் ஒரே பகுதியில் வாழும் மக்களுக்கு இடையில் இதன் எண்ணிக்கை சமனாகவே காணப்படும். மாநிறம் சார்ந்த தோல்களில் மெலனோசோம்கள் கூட்டமாக பொதி செய்யப்பட்டிருக்கும். ஆனால் கருமையான தோல் பகுதிகளில் இவை பெரிதாகவும், பரவலாகவும் காணப்படும். கொம்புறுக்கலங்களில் காணப்படும் மெலனோசோம்களின் எண்ணிக்கைபுற ஊதா கதிர்ப்பினால் அதிகரிக்கும். இருப்பினும் அதன் பரவலாக்கம் பெரிதாக மாறுபடாது.
மருத்துவ முக்கியத்துவம்
கொம்புறுக்கலங்களின் ஆய்வகத் தயாரிப்பான முப்பரிமாண கட்டமைப்பானது (செயற்கை தோல்) மேற்றோலின் தன்மைகளை கொண்டிருப்பதால் இது பல்வேறு பரிசோதனைகளுக்கும், மருந்து வகை தயாரிப்பிற்கும் பயன்படுத்தப்படுகிறது
மேற்கோள்கள்
பகுப்பு:தோலின் கட்டமைப்பு
பிக் பாஸ் தமிழ் 3
இந்த மூன்றாவது பருவத்துக்கும் கமல்ஹாசனே தொகுப்புரை ஆற்றி நடத்தினார். இந்த மூன்றாம் பருவமானது 16 வசிப்பாளர்கள் கலந்து கொள்ளக்கூடியதாகவும், 90 ஒளிப்படமிகள் கொண்டதாகவும் உள்ளது. பிக் பாஸ் தமிழ் மூன்றாம் பதிப்பின் வாசகமாக 'இது வெறும் ஷோ அல்ல, நம்ம லைஃப்' என்ற சொற்றொடர் உள்ளது.
இதில் உள்ள வீடானது சென்னை, பூந்தமல்லியில் உள்ள இ.வி.பி. வேல்ட்டில் அமைக்கப்பட்டுள்ளது. இந்த பருவத்துக்காக உருவாக்கப்பட்டுள்ள இந்த வீடானது செட்டிநாடு அடிப்படையிலான கருப்பொருளில்  புதுப்பிக்கப்பட்டுள்ளது. இந்த பருவத்தில் வெற்றியாளராகவும் மலேசியா நாட்டு பாடகர் முகேன் ராவ் ஆவார்.
ஒளிபரப்பு
ஒவ்வொரு நாளின் அத்தியாயங்களும் முந்தைய நாளின் முக்கிய நிகழ்வுகளைக் கொண்டிருக்கின்றன. ஒவ்வொரு சனி ஞாயிற்றுக்கிழமை அத்தியாயங்களில் அந்த வாரம் வெளியேற்றப்பட்ட போட்டியாளரின் போட்டி குறித்து கவனம் செலுத்தப்படுகிறது.
தங்குபவர்கள்
பிக் பாஸ் தமிழ் பருவம் மூன்றில் கலந்துகொண்ட குடும்ப உறுப்பினர்கள் பின்வருமாறு:
வெளி இணைப்புகள்
பகுப்பு:பிக் பாஸ் தமிழ் பகுப்பு:விஜய் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் உண்மைநிலை தொலைக்காட்சி நிகழ்ச்சிகள் பகுப்பு:தமிழ் விளையாட்டுத் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தொலைக்காட்சி பருவங்கள் பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
4. மஜின் அரசன் ~மாஜி ஜிருமா மஜி ஜிங்கா
மஜின் அரசன் ~மாஜி ஜிருமா மஜி ஜிங்கா என்பது மஹோ சென்டாய் மஜிரேஞ்சர் தொடரின் நான்காம் பாகம் ஆகும்.
கதைக்கரு
கோழி அரக்கனின் தாக்குதலால் சிலையான உராராவை மீட்க கெய் போராடுகிறான்.
மேற்கோள்கள்
பகுப்பு:மஹோ சென்டாய் மஜிரேஞ்சர் பகுதிகள்
தி. ந. இராமச்சந்திரன்
முனைவர் தில்லை நடராஜன் இராமச்சந்திரன் (T. N. Ramachandran; 18 ஆகத்து 1934 - 6 ஏப்ரல் 2021) தமிழிலும் ஆங்கிலத்திலும் புலமை பெற்றவர். சிறந்த மொழிபெயர்ப்பாளர். தமிழ் சைவம் குறித்தும் சைவ சித்தாந்தம் குறித்தும் பல நூல்களை எழுதியவர். சேக்கிழார் அடிப்பொடி எனும் சிறப்பு பட்டத்தைப் பெற்றவர்.
சைவத் தமிழ் திருத்தொண்டர்களின் வாழ்க்கை வரலாற்றியல் இலக்கியமான சேக்கிழாரின்  பெரியபுராணம்,  சைவ சித்தாந்தம் ஆகியவை குறித்து தமிழிலும், ஆங்கிலத்திலும் பல நூல்களை எழுதியவர்.
இளமை
தில்லை நடராஜன் – காமாட்சியம்மாள் இணையருக்கு 18 ஆகஸ்டு 1934ல் பிறந்த இராமச்சந்திரன், சட்டக் கல்வி பயின்று 9 ஆகஸ்டு 1956 முதல் சென்னை உயர்நீதிமன்றத்தில் வழக்கறிஞராக பணியாற்றினார். 13 செப்டம்பர் 1956ல் கல்யாணி என்பவரை திருமணம் செய்து கொண்டார்.
படைப்புகள்
தி. ந. இராமச்சந்திரன் தமிழிலும், ஆங்கிலத்திலும் பல சைவத் தமிழ் நூல்களை இயற்றியுள்ளார். அவைகளில் சில:
வெளி இணைப்புகள்
பகுப்பு:1934 பிறப்புகள் பகுப்பு:2021 இறப்புகள் பகுப்பு:தமிழ் ஆன்மிக எழுத்தாளர்கள் பகுப்பு:தமிழ்நாட்டுத் தமிழறிஞர்கள்
உக்ரா
உக்ரா (Ukrah) என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள கல்யாணி உட்கோட்டத்தில் இடம்பெற்றுள்ள ஒரு கணக்கெடுப்பில் உள்ள ஊர் ஆகும்.
புவியியல் அமைப்பு
22.944938° வடக்கு 88.660307° கிழக்கு என்ற அடையாள ஆள்கூறுகளில் உக்ரா நகரம் பரவியுள்ளது. மேலும் கடல்மட்டத்தில் இருந்து சராசரியாக 12 மீட்டர்கள் உயரத்தில் இந்நகரம் உள்ளது. வடக்கில் சமுனா நதியால் சூழப்பட்ட இந்நகரம் மாநிலத் தலைநகரான கொல்கத்தாவில் இருந்து தோராயமாக 58 கிலோமீட்டர் தொலைவில் அமைந்துள்ளது.
மாசடையும் நிலத்தடிநீர்
ஆர்சனிக் வேதிப்பொருளால் நிலத்தடிநீர் மாசடைந்து வரும் நகரங்களுள் உக்ரா நகரமும் ஒன்றாகும்.
மக்கள் தொகையியல்
இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி உக்ரா நகரத்தின் மொத்த மக்கள் தொகை 13,548 ஆகும் இம்மக்கள் தொகையில் கல்வியறிவு சதவீதம் 83.91% ஆகும்.கிராமப்புற மக்கள் தொகையில் ஆறுவயதிற்குக் குறைவான சிறுவர்கள் 9.6% அளவில் உள்ளனர்.
மேற்கோள்கள்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும் பகுப்பு:நதியா மாவட்டம்
சந்தேலர்கள்
சந்தேலர்கள் (Chandela or Chandel) இந்தியாவின் மத்தியப் பிரதேசம் மற்றும் உத்தரப் பிரதேசம் மாநிலப் பகுதிகள் கொண்ட புந்தேல்கண்ட் பிரதேசத்தை ஆண்ட  இராஜபுத்திர அரசகுலத்தை சேர்ந்தவர்கள். சந்தேலர்கள் புந்தேல்கண்ட் பகுதியை கி பி பத்தாம் நூற்றாண்டு முதல் 13-ஆம் நூற்றாண்டு முடிய, கஜுராஹோவில் கலிஞ்சர் மற்றும் மகோபா ஆகிய நகரங்களை தலைநகராகக் கொண்டு அரசாண்ட மன்னர்கள்.
சந்தேல மன்னர் வித்தியாதரன் ஆட்சிக் காலத்தில் கஜினி முகமது, இந்தியாவின் மீது படையெடுத்து கலிஞ்சர் கோட்டையை தாக்கினான்.
சந்தேலர் எனும் சொல்லிற்குப் பொருள் சந்திர குலத்தவர்கள் எனபதாகும்.
மன்னர் வித்தியாதரன் காலத்தில் (1017–29) கஜுராஹோவில் உள்ள கந்தாரிய மகாதேவர் கோயில் மற்றும் கலிஞ்சர் கோட்டை சிறப்புடன் விளங்கியது.
வரலாறு
கி பி 10 முதல் 13-ஆம் நூற்றாண்டு முடிய மத்திய இந்தியாவின் புந்தேல்கண்ட் பகுதியை ஆண்ட சந்தேல ஆட்சியாளர்களின் முதல் தலைநகரம் கஜுராஹோ ஆகும். பின்னர் தலைநகரத்தை மகோபாவிற்கு மாற்றினர்.
கஜுரஹோ நகரத்தை தலைநகராகக் கொண்ட சந்தேல அரசு, கூர்ஜர-பிரதிகார பேரரசின் பகுதியாக இருந்தது. கூர்ஜர-பிரதிகார பேரரசிற்கு திறை செலுத்தி ஆண்ட சந்தேல அரசை, நன்னூகா முதல் ஹம்மிரவர்மன் முடிய பல மன்னர்கள் ஆண்டனர். கூர்ஜர-பிரதிகார பேரரசு வீழ்ச்சையடைந்த பின்னர் தனியுரிமையுடன் சந்தேல அரசை ஆண்டனர். சந்தேல அரசர்களில் புகழ் பெற்ற மன்னர் வித்தியாதரன் (1017–1029) ஆவார்.
சந்தேல அரசின் நிறுவனர் நன்னுகா என்பவர் கஜுராஹோ நகரத்தை தலைநகராகக் கொண்டு புந்தேல்கண்ட் பகுதியை அரசாண்டார்.
வெளி இணைப்புகள்
பகுப்பு:இந்திய வரலாறு பகுப்பு:இந்தியப் பேரரசுகள் பகுப்பு:இந்துப் பேரரசுகள் பகுப்பு:முன்னாள் முடியாட்சிகள் பகுப்பு:உத்தரப் பிரதேசத்தின் வரலாறு பகுப்பு:மத்தியப் பிரதேச வரலாறு பகுப்பு:புந்தேல்கண்ட்
அம்ராவதி விரைவுவண்டி
12111/12112 எண் கொண்ட அம்ராவதி விரைவுவண்டி என்னும் விரைவுவண்டியை இந்திய இரயில்வே இயக்குகிறது. இந்த வண்டி மும்பை சத்திரபதி சிவாஜி நிலையத்தில் இருந்து கிளம்பி அமராவதி நிலையத்தை வந்தடையும். இந்த வண்டி நாள்தோறும் இயக்கப்படுகிறது. 12111 என்ற எண்ணுடன் மும்பையில் இருந்து கிளம்பும். அமராவதியில் இருந்து வரும் வண்டிக்கு 12112 என்ற எண் வழங்கப்பட்டிருக்கிறது.
கால அட்டவணை
12111 அம்ராவதி விரைவுவண்டி மும்பையில் இருந்து நாள்தோறும் 20:05 மணிக்கு கிளம்பி, அடுத்த நாள் காலை 08:15 மணிக்கு அமராவதியை வந்தடையும்.
12112 அம்ராவதி விரைவுவண்டி, அமராவதியில் இருந்து 19:05 மணிக்கு கிளம்பி, அடுத்த நாள் காலை 06:25 மணிக்கு மும்பையை வந்தடையும்.
சான்றுகள்
பகுப்பு:இந்திய விரைவுவண்டிகள்
இரமாகாந்த் அச்ரேக்கர்
ஆரம்ப வாழ்க்கையும் தொழிலும்
இரமாகாந்த் விட்டல் அச்ரேக்கர் 1932-இல் பிறந்தார். இவரது விளையாட்டு வாழ்க்கை இவரது பயிற்சி வாழ்க்கையைப் போல வேறுபடுத்தப்படவில்லை. 1943-இல் துடுப்பாட்ட விளையாடத் தொடங்கினார். 1945 இல், நியூ ஹிந்த் ஸ்போர்ட்ஸ் சங்கத்திற்காக விளையாடினார். இவர் யங் மகாராஷ்டிரா XI, குல் மோஹர் மில்ஸ் மற்றும் மும்பை துறைமுகம் போன்ற அணிக்காகவும் விளையாடினார். 1963 இல் மொயின்-உத்-தௌலா தங்கக் கோப்பைப் போட்டியில் ஐதராபாத்து அணிக்கு எதிராக ஸ்டேட் பேங்க் ஆஃப் இந்தியாவுக்காக ஒரே ஒரு முதல் தரத் துடுப்பாட்டப் போட்டியில் விளையாடினார். .
இவரது சொந்த வாழ்க்கையையும், எழுச்சியூட்டும் தொழில் வாழ்க்கையை பத்திரிகையாளர் குணால் புரந்தரே, ரமாகாந்த் அச்ரேக்கர்: மாஸ்டர் பிளாஸ்டர்ஸ் மாஸ்டர் என்ற சுயசரிதையில் ஆவணப்படுத்தியுள்ளார். இந்த புத்தகம் விஸ்டன் இந்தியா அல்மனாக் உட்பட பல்வேறு வெளியீடுகளின் விமர்சனப் பாராட்டைப் பெற்றுள்ளது.
பயிற்சி வாழ்க்கை
சிவாஜி பூங்காவில் காமத் மெமோரியல் துடுப்பாட்ட சங்கத்தை நிறுவினார். தேர்வுத் துடுப்பாட்ட வீரர்கள் சச்சின் டெண்டுல்கர், அஜித் அகர்கர், சந்திரகாந்த் பண்டிட், வினோத் காம்ப்ளி, ரமேஷ் பவார் மற்றும் பிரவின் ஆம்ரே உட்பட பல வீரர்களுக்கு இவர் பயிற்சி அளித்து வளர்த்தார். இந்தியத் துடுப்பாட்டத்தின் தரத்தை உயர்த்த பயிற்சியாளராக தன்னை அர்ப்பணித்தார். இச்சங்கம் தற்போது இவரது மகள் விசாகா தல்வி மற்றும் கல்பனா முர்கர், பேரன் சோஹம் தல்வி மற்றும் பிரதோஷ் மாயேகர் ஆகியோரால் நடத்தப்படுகிறது. இவர் 1945 காலகட்ட துடுப்பாட்டத்தில் ஒரு மேதையாக ஆவார்.
இறப்பு
இரமாகாந்த் அச்ரேக்கர் 2019 ஜனவரி 2 அன்று முதுமைக் கோளாறு காரணமாக மரணமடைந்தார். இறுதிச் சடங்கில் சச்சின் டெண்டுல்கர் உட்பட ஏராளமான பிரபலங்கள் கலந்து கொண்டனர்.
பையூர் - 1 (நெல்)
பையூர் - 1 (Paiyur 1) எனப்படும் இந்த நெல் வகை, ஐ ஆர் - 1721 - 14 மற்றும் ஐ ஆர் - 1330 - 2 (IR 1721-14 / IR 1330-2) போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.
வெளியீடு
இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (TNAU) கீழ் இயங்கிவரும், கிருஷ்ணகிரி மாவட்டத்திலுள்ள பையூர் மண்டல வேளாண் ஆராய்ச்சி நிலையம், (REGIONAL RESEARCH STATION, PAIYUR (RRS) 1981 ஆம் ஆண்டு வெளியிட்டது.
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
அறுவடை
அறுவடை (Harvest) என்பது வயல்களில் பயிர்களை அறுப்பதைக் குறிக்கும். பயிர் முழுவதும் வளர்ந்த பிறகே அறுவடை செய்வர். அறுவடைக் காலத்தை சிறப்பிக்க அறுவடைத் திருவிழாவைக் கொண்டாடும் வழக்கம் பல நாடுகளில் உண்டு. நெடுங்காலமாகவே உழவர்களே அறுவடை செய்து வருகின்றனர். தற்காலத்தில் உழவுக் கருவிகளும் இவ்வேலையைச் செய்கின்றன.
அறுவடைக்கு தானியங்கள் அல்லது துடிப்புகளை வெட்டுவது அறுவடையாகும். பொதுவாக அரிவாள் அல்லது அறுவடை இயந்திரங்களை அறுவடைக்குப் பயன்படுத்துகின்றனர். குறைந்த இயந்திர மயமாக்கல் கொண்ட சிறிய பண்ணைகளில், அறுவடை என்பது வளரும் பருவத்தின் மிகவும் உழைப்பு மிகுந்த செயலாகக் கருதபடுகிறது. பெரிய இயந்திரமயமாக்கப்பட்ட பண்ணைகளில், அறுவடை என்பது ஒருங்கிணைந்த அறுவடை போன்ற மிகவும் விலையுயர்ந்த மற்றும் அதிநவீன பண்ணை இயந்திரங்களைப் பயன்படுத்துவதாகும். செயல்முறை ஆட்டோமேசன் விதைப்பு மற்றும் அறுவடை செயல்முறை இரண்டின் செயல்திறனை அதிகரித்துள்ளது. மென்மையான பிடிப்பு மற்றும் வெகுசன போக்குவரத்தை பிரதிபலிக்க கன்வேயர் பெல்ட்களைப் பயன்படுத்தும் சிறப்பு அறுவடை உபகரணங்கள் ஒவ்வொரு நாற்றுகளையும் கையால் அகற்றுவதற்கான கைகளால் செய்யப்படும் பணியை மாற்றுகின்றன. பொதுவான பயன்பாட்டில் "அறுவடை" என்ற வார்த்தையில் உடனடி அறுவடை கையாளுதல் அடங்கும், இதில் சுத்தம் செய்தல், வரிசைப்படுத்துதல், பொதி செய்தல் மற்றும் குளிரூட்டல் ஆகியவை அடங்கும்.
அறுவடை முடிவடைவது என்பது வளரும் பருவத்தின் முடிவைக் குறிக்கிறது, அல்லது ஒரு குறிப்பிட்ட பயிருக்கு வளர்ந்து வரும் சுழற்சியைக் குறிக்கிறது, மேலும் இந்த நிகழ்வின் சமூக முக்கியத்துவம் பல மதங்களில் காணப்படும் அறுவடை திருவிழாக்கள் போன்ற பருவகால கொண்டாட்டங்களின் மையமாக அமைகிறது.
சொற்பிறப்பு
"அறுவடை", ஒரு பெயர்ச்சொல், பழைய ஆங்கில வார்த்தையான கார்ஃப்-எச்ட்டில் இருந்து வந்தது (கோணங்கள் ஏஞ்சலிலிருந்து பிரிட்டிச் தீவுகளுக்கு மாறுவதற்கு முன்பு உருவாக்கப்பட்டது) அதாவது "ஆகச்ட் மாதம் " "இலையுதிர் காலம்" (பருவம்), "அறுவடை நேரம்" அல்லது அறுவடை காலம் என்றும் கருதபடுகின்றது. (இது தொடர்ந்து பிரிட்டிஷ் பேச்சுவழக்கில் "இலையுதிர் காலம்" என்றும், பொதுவாக "பயிர்களை சேகரிக்கும் காலம்" என்றும் பொருள்படும்.) "அறுவடை" என்பது இலையுதிர்காலத்தில் தானியங்கள் மற்றும் பிற வளர்ந்த பொருட்களை அறுவடை செய்தல், சேகரித்தல் மற்றும் சேமித்தல் ஆகியவற்றின் செயல்பாட்டைக் குறிக்கிறது. தானியங்கள் மற்றும் பிற வளர்ந்த பொருட்கள் "அறுவடை" என்னும் வினைச்சொல்லாக இருந்தது: "அறுவடை செய்வது" என்பது அறுவடை (அல்லது பயிர்) அறுவடை செய்தல், சேகரித்தல் மற்றும் சேமித்தல் என அழைக்கப்படுகிறது. அறுவடை செய்பவர்கள் அறுவடை செய்யும் உபகரணங்களை கொண்டு அறுவடை செய்கிறார்கள்.
பயிர் தோல்வி
பயிர் செயலிழப்பு என்பது அறுவடை தோல்வி என்றும் அழைக்கப்படுகிறது. இது எதிர்பார்ப்புடன் ஒப்பிடும்போது இல்லாத அல்லது பெரிதும் குறைந்து வரும் பயிர் விளைச்சலாகும். மேலும் தாவரங்கள் சேதமடைந்து, கொல்லப்பட்டு, அல்லது அழிக்கப்படுவ தன் மூலம் அல்லது அவை உண்ணக்கூடிய பழங்கள், விதைகள் மற்றும் இலைகளை உருவாக்கத் தவறியதால் பாதிக்கப்படுகின்றன. அவர்கள் எதிர்பார்த்த ஏராளமான அறுவடை தோல்விகளும் உள்ளன. தாவர நோய் வெடிப்புகள் (எ.கா. பெரிய பஞ்சம் அயர்லாந்து, அதிக மழை, எரிமலை வெடிப்புகள், புயல்கள், வெள்ளம் அல்லது வறட்சி போன்ற பேரழிவு நிகழ்வுகளால் பயிர் தோல்விகள் ஏற்படுகின்றன. மேலும் மண்ணின் சீரழிவின் மெதுவான, ஒட்டுமொத்த விளைவுகளால், மிக அதிகமான மண் உப்புத்தன்மை, அரிப்பு, பாலைவனமாக்கல், பொதுவாக வடிகால், ஓவர் டிராஃப்டிங் (நீர்ப்பாசனத்திற்காக), அதிகப்படியான கருத்தரித்தல் அல்லது அதிகப்படியான சுரண்டல் ஆகியவற்றின் விளைவுகளும் ஏற்படுகின்றன.
வரலாற்றில், பயிர் தோல்விகள் மற்றும் அடுத்தடுத்த பஞ்சங்கள் மனித இடம்பெயர்வு, கிராமப்புற வெளியேற்றம் போன்றவற்றைத் தூண்டின.
தொழில்துறை ஒற்றைப் பண்பாடுகளின் பெருக்கம், பயிர் பன்முகத்தன்மையைக் குறைத்தல் மற்றும் செயற்கை உரங்கள் மற்றும் பூச்சிக்கொல்லிகளின் அதிகப்படியான பயன்பாட்டைச் சார்ந்து இருப்பதால், மீளுருவாக்கம் செய்ய இயலாத அதிகப்படியான மண்ணுக்கு வழிவகுத்தது. பல ஆண்டுகளாக, நிலத்தின் நீடித்த விவசாயம் மண்ணின் வளத்தை குறைத்து பயிர் விளைச்சலைக் குறைக்கிறது. சீராக வளர்ந்து வரும் உலக மக்கள்தொகை மற்றும் உள்ளூர் மக்கள்தொகையுடன், சற்றே குறைந்து வரும் வளர்ச்சி ஏற்கனவே ஒரு பகுதி அறுவடை தோல்விக்கு சமமானதாகும். உரங்கள் மண்ணின் மீளுருவாக்கத்தின் தேவையை முதலில் தவிர்க்கின்றன, மேலும் சர்வதேச வர்த்தகம் உள்ளூர் பயிர் தோல்விகளை பஞ்சமாக வளரவிடாமல் தடுக்கிறது.
பிற பயன்கள்
அறுவடை பொதுவாக தானியங்கள் மற்றும் உற்பத்தியைக் குறிக்கிறது, ஆனால் பிற பயன்பாடுகளையும் கொண்டுள்ளது என்பது குறிப்பிடதக்கது. மேலும் மீன்பிடித்தல் மற்றும் பதிவு செய்தல் அறுவடை என்றும் குறிப்பிடப்படுகிறது. திராட்சை அறுவடை செய்வதைக் குறிக்க அறுவடை என்ற சொல் பயன்படுத்தப்படுகிறது. நீர்ப்பாசன சூழலில், நீர் அறுவடை என்பது விவசாய அல்லது வீட்டு உபயோகங்களுக்காக மழைநீரை சேகரித்தல் மற்றும் வெளியேற்றுவதை குறிக்கிறது. அறுவடைக்கு பதிலாக, மீன்வளம் அல்லது நீர்வளத்தை சுரண்டுவது போல சுரண்டல் என்ற வார்த்தையும் பயன்படுத்தப்படுகிறது. ஆற்றல் அறுவடை என்பது ஆற்றலை (சூரிய சக்தி, வெப்ப ஆற்றல், காற்றாலை ஆற்றல், உப்புத்தன்மை சாய்வு மற்றும் இயக்க ஆற்றல் போன்றவை) கைப்பற்றி சேமித்து வைக்கும் செயல்முறையாகும். உடல் அறுவடை, அல்லது கேடவர் அறுவடை என்பது உடற்கூறியல் ஆய்வுக்கு சடலங்களை சேகரித்து தயாரிக்கும் செயல்முறையாகும். இதேபோன்ற அர்த்தத்தில், உறுப்பு அறுவடை என்பது வாழ்வு நோக்கங்களுக்காக ஒரு நன்கொடையாளரிடம் இருந்து திசுக்கள் அல்லது உறுப்புகளை அகற்றுவது ஆகும். வேளாண்மை அல்லாத பொருளில், "அறுவடை" என்ற சொல் ஒரு பொருளாதாரக் கொள்கையாகும், இது வெளியேறும் நிகழ்வு அல்லது பணப்புழக்க நிகழ்வு என அழைக்கப்படுகிறது. எடுத்துக்காட்டாக, ஒரு நபர் அல்லது வணிகம் ஒரு நிறுவனத்தில் உரிமையாளர் பதவியில் இருந்து வெளியேறினால் அல்லது ஒரு தயாரிப்பில் அவர்கள் செய்யும் முதலீட்டை அகற்றினால், அது அறுவடை உத்தி என்று அழைக்கப்படுகிறது.
கனடா
கனடாவில் அறுவடை அல்லது உள்நாட்டு அறுவடை என்பது பூர்வீக மற்றும் ஒப்பந்த உரிமைகள் பற்றிய விவாதங்களில் இடம்பெருவதாகும். முதல் நாடுகள், மெடிஸ் மற்றும் இன்யூட் ஆகியோரால் வேட்டையாடுதல், மீன்பிடித்தல் மற்றும் தாவர சேகரிப்பு ஆகியவற்றைக் குறிக்கிறது. எடுத்துக்காட்டாக, க்விச்சின் விரிவான நில உரிமைகோரல் ஒப்பந்தத்தில், "அறுவடை என்றால் சேகரித்தல், வேட்டையாடுதல், பொறி அல்லது மீன்பிடித்தல் என்பனவாகும் ..." " இதேபோல், டிலிச்சோ நில உரிமைகோரல் மற்றும் சுய அரசாங்க ஒப்பந்தத்தில், "அறுவடை" என்பது தொடர்பாக வனவிலங்குகள், வேட்டை, பொறி அல்லது மீன்பிடித்தல் மற்றும் தாவரங்கள் அல்லது மரங்கள் தொடர்பாக, சேகரித்தல் அல்லது வெட்டுதல் எனவும் குறிப்பிடப்படுகிறது. ""
இலக்கியங்கள்
தமிழ் இலக்கியங்களில் அறுவடையை பற்றிய குறிப்புகள் உள்ளன.
இணைப்புகள்
பகுப்பு:வேளாண்மை
லாஸ்லியா மரியனேசன்
லொஸ்லியா மரியநேசன் (பிறப்பு: 23 மார்ச்சு 1996) என்பவர் இலங்கையைச் சேர்ந்த தமிழ் செய்தி வாசிப்பாளரும், திரைப்பட நடிகையும் ஆவார். இவர் பிக் பாஸ் தமிழ் 3 நிகழ்ச்சியில் ஒரு போட்டியாளராக பங்குபற்றினார். இவர் நடித்த முதல் திரைப்படம் பிரண்ட்ஷிப் 2021 செப்டம்பர் 17 இல் வெளியானது.
ஆரம்ப வாழ்க்கை
லாஸ்லியா இலங்கையின் கிளிநொச்சியில் ஒரு கிறித்தவக் குடும்பத்தில் பிறந்தார். இவரது தாயும், தந்தையும் இலங்கையின் யாழ்பாணத்தைச் சேர்ந்தவர்கள். பின்னர் அவர்கள் திருக்கோணமலைக்கு இடம்பெயர்ந்தனர். இவர் தன் கல்வியை திருக்கோணமலையில்  தொடர்ந்தார். இவர் நான்கு ஆண்டுகளாக கொழும்பில் வசித்து வந்தார்.
தொழில் வாழ்க்கை
2015 ஆம் ஆண்டு தொடக்கம் 2019 ஆம் ஆண்டு வரை சக்தி தொலைக்காட்சியில் நிகழ்ச்சித் தொகுப்பாளராகவும் செய்தி வாசிப்பாளராகவும் கடமையாற்றினார். பின்னர் தன் பணியில் இருந்து விலகி 2019 ஆம் ஆண்டு விஜய் தொலைக்காட்சியில் ஒளிபரப்பான பிக் பாஸ் தமிழ் 3 என்ற பிரபல நிகழ்ச்சியில் போட்டியாளராக பங்குபெற்றார்.
2020 ஆம் ஆண்டு ஹர்பஜன் சிங் மற்றும் அர்ஜுன் நடிக்கும் பிரண்ட்ஷிப் என்ற திரைப்படத்தின் மூலம் கதாநாயகியை திரைப்படத்துறையில் அறிமுகமானார். இந்த திரைப்படம் 2021 செப்டம்பர் 17 இல் திரையரங்குகளில் வெளியானது. இவர் 'ப்ளேஸ்ஸோ' என்ற சோப்பு விளம்பரங்களில் நடித்துள்ளார்.
வெளி இணைப்பு
பகுப்பு:1987 பிறப்புகள் பகுப்பு:வாழும் நபர்கள் பகுப்பு:இலங்கைத் தமிழ்ப் பெண்கள் பகுப்பு:கிளிநொச்சி மாவட்ட நபர்கள் பகுப்பு:இலங்கைத் தமிழ் ஊடகவியலாளர்கள் பகுப்பு:பிக் பாஸ் தமிழ் போட்டியாளர்கள் பகுப்பு:தமிழ்த் திரைப்பட நடிகைகள் பகுப்பு:இலங்கைத் தமிழ்த் திரைப்பட நடிகைகள்
நுஸ்ரத் ஜகான்
நுஸ்ரத் ஜகான் (Nusrat Jahan) (வங்காளம்: নুসরাত জাহান, பிறப்பு:8 சனவரி 1990) இந்தியாவின் மேற்கு வங்காள மாநிலத் திரைப்பட நடிகையும், இந்திய நாடாளுமன்றத்தின் மக்களவை உறுப்பினரும் ஆவார். இவர் 2019 இந்திய நாடாளுமன்ற மக்களவைத் தேர்தலில், அகில இந்திய திரிணாமுல் காங்கிரசு கட்சியின் சார்பாக பசிர்ரத் மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டார்.
இவர் மக்களவை உறுப்பினராக பதவியேற்கும் முன், நிகில் ஜெயின் எனும் தொழில் அதிபரை துருக்கியில் வைத்து திருமணம் செய்து கொண்டு, பின்னர் இந்தியாவிற்கு வந்து மக்களவை உறுப்பினராக பதவிப் பிரமாணம் செய்து கொண்டார்.
மேற்கோள்கள
பகுப்பு:வங்காள மக்கள்
கான்பூர் மின்சார வழங்கல் நிறுவனம்
கான்பூர் மின்சார வழங்கல் நிறுவனம் (Kanpur Electricity Supply Company) இந்தியாவின் உத்தரப் பிரதேச மாநிலத்திலுள்ள கான்பூரில் அமைந்துள்ள ஒரு மின்சார நிறுவனம் ஆகும். முன்னதாக இந்நிறுவனம் கான்பூர் மின்சார வழங்கல் ஆணையம் என்று அழைக்கப்பட்டது. உத்தரப் பிரதேச மின்சார ஆணைய நிறுவனத்தின் ஒரு பகுதியாக உத்தரப் பிரதேச அரசு நிறுவனம் இதை 2000 ஆம் ஆண்டு சனவரி மாதம் 14 ஆம் தேதியன்று உருவாக்கியது. கான்பூர் நகராட்சி ஆணையத்தின் கீழ் உள்ள முழுப் பகுதிக்கும் இந்நிறுவனம் மின்சாரம் வழங்குகிறது.
கான்பூர் நகரத்தில் மின்சாரம் வழங்கவும், மின்சாரத்தை மொத்தமாக வழங்குவதற்கும் கான்பூர் மின்சார விநியோக நிறுவனம் பொறுப்பாகும். 427,158 எண்ணிக்கைக்கும் மேற்பட்ட நுகர்வோருக்கு இந்நிறுவனம் மின்சாரம் வழங்குகிறது. சுமார் 350,000 உள்நாட்டு நுகர்வோர், 73 ஆயிரம் வணிகர்கள் உட்பட சிறிய, நடுத்தர, பெரிய மற்றும் கனரக மின் இணைப்புகள் உட்பட 8 ஆயிரம் பேர் இந்நுகர்வோர் பட்டியலில் அடங்குவர். 33/6.6 கிலோவாட்டு அளவிலான 61 மின் துணை நிலையங்கள், 11 கிலோவாட்டு  அளவிலான 333 ஊட்டு நிறுவனங்கள் மற்றும் பல்வேறு நிலைகளில் 3000 எண்ணிக்கைக்கும் மேற்பட்ட வழங்கு மின்மாற்றிகளை அடிப்படையாகக் கொண்ட வலைப்பின்னல் மூலம் அனைத்து நுகர்வோருக்கும் இந்நிறுவனம் மின்சாரத்தை அளிக்கிறது. தற்போது சௌமியா அகர்வால் கான்பூர் மின்சார வழங்கல் நிறுவனத்தின் நிர்வாக இயக்குநராக உள்ளார்.
கருணாகரன் (கவிஞர்)
கருணாகரன் (பிறப்பு: 1963) ஈழத் தமிழ்க்கவிஞர். ஈழப்போர்க்காலத்தையும் அதன் பின்னான சூழலையும் ஆழமான கண்ணோட்டத்தில்  கவிதைகளாகவும் கட்டுரைகளாகவும் எழுதியுள்ளார். சுயாதீன ஊடகவியலாளராகவும் பதிப்பாளராகவும் இதழாளராகவும் அறியப்படுகிறார்.
கான்பூர் மின்சார வழங்கல் நிறுவனம்
புற இணைப்புகள்
பகுப்பு:கான்பூர் மாவட்டம் பகுப்பு:உத்தரப் பிரதேசம் பகுப்பு:இந்திய நிறுவனங்கள்
கருணாகரன் (கவிஞர்)
வாழ்க்கைக் குறிப்பு
கருணாகரனின் தந்தை பெயர் சிவராசா. தாத்தா பெயர் கந்தையா. பூர்வீக ஊர் யாழ்ப்பாணம் மாவட்டம் இடைக்காடு. அப்பாவின் அம்மா பெயர் செல்லம்மாபிள்ளை.
கருணாகரன், கிளிநொச்சி மாவட்டம் இயக்கச்சி என்னும் கிராமத்தில் 05.09.1963 இல் பிறந்தார். இயற்பெயர் சிவகருணாகரன். இவர், இயக்கச்சி அரசினர் தமிழ்க்கலவன் பாடசாலையில் (இயக்கச்சி மகா வித்தியாலயம்) ஆரம்பக்கல்வியையும் பளை மகா வித்தியாலயத்தில் (பளை மத்தியகல்லூரி) மேற்கல்வியையும் கற்றார். இடதுசாரிய அரசியலில் ஈடுபாடு கொண்டு, 1983 இல் ஈரோஸ் அமைப்பில் இணைந்து ஈழவிடுதலைப்போராட்டத்தில் செயற்பட்டார். பொதுமை பத்திரிகையின் ஆசிரிய பீடத்திலும் வெளிச்சம் சஞ்சிகையின் ஆசிரியராகவும் தமிழீழத் தேசியத் தொலைக்காட்சியின் பணிப்பாளராகவும் செயற்பட்டிருக்கிறார். நூற்றுக்கு மேற்பட்ட இலக்கியக் கூட்டங்களையும் நூல் அறிமுக நிகழ்வுகளையும் திரைப்படக் காட்சிகளையும் நடத்தியுள்ளார். கிளிநொச்சி வாசகர் வட்டம், மக்கள் சிந்தனைக் களம் ஆகியவற்றின் தொடக்குநர்.
இவர் 1987 ஆம் ஆண்டு வசந்தகுமாரி என்பவரைத் திருமணம் செய்து கொண்டார். இரண்டு ஆண் பிள்ளைகள். ஹேமந்த் (1987) விதுல்ஜன் (மகிழ்) (1996)
எழுத்துலக அறிமுகம்
பள்ளிக் கல்விக் காலத்தில் இயக்கச்சியில் வசித்த இரத்தினசிங்கம், பத்மநாதன் ஆகியோரால் வாசிப்பில் ஆர்வமூட்டப்பட்டார். முதல் கவிதை தினகரன் (கொழும்பு) பத்திரிகையில் 1981 இல் பிரசுரமானது. தொடர்ந்து நா.விசுவலிங்கம் மூலமாக “மல்லிகை“ சஞ்சிகையில் எழுதினார். முதல் நேர்காணல் “கவிதை” இதழில் வெளியானது. முதல் கவிதைத் தொகுப்பு 1999 இல் வெளியிடப்பட்டது.
பணியும் படைப்புகளும்
1980 களின் முற்பகுதியிலிருந்து கவிதைகளையும், சிறுகதைகளையும் எழுதியுள்ளார். அரசியல், சமூகவியல் துறைகளில் ஆய்வு, விமர்சனம் எனப் பல கட்டுரைகளை எழுதியிருக்கிறார். சுயாதீன ஊடகவியலாளராக சாதாரண மக்களையும் துறைசார்ந்த ஆளுமைகளையும் பல நேர்காணல்களில் பதிவு செய்திருக்கிறார். 'மகிழ்' பதிப்பகத்தின் வாயிலாக பல நூல்களை வெளியிட்டுள்ளார்.
இவரது கவிதைகள் ஆங்கிலம், சிங்களம், கன்னடம், மலையாளம் ஆகிய மொழிகளில் பெயர்ப்புக்குள்ளாகியுள்ளன. 'இப்படி ஒரு காலம்' என்ற கட்டுரைத் தொகுப்பு Wanni Mathaga (வன்னி நினைவுகள்) என்ற பெயரில் சிங்கள மொழியில் மொழிபெயர்க்கப்பட்டுள்ளது.
நேர்காணல்
புகைப்படக்காரன் பொய் சொல்வதில்லை (எதிர் பதிப்பகம் 2016)
விருதுகள்/ பரிசுகள்
2014 ஆண்டு தோப்பு இலக்கிய வட்டத்தின் ”மொழி விருது”.
2011 ஆண்டு கரைச்சி கலாசாரப் பேரவையின் “கரை எழில் விருது”.
2013 ஆண்டு பச்சிலைப்பள்ளி அபிவிருத்திச் சங்கத்தின் “தென்னங்கீற்று விருது”
2022 ஆண்டு பச்சிலைப்பள்ளிப் பிரதேச சபையின் ”எழுத்துக்கலைஞர் விருது”
2023 ஆண்டு அவுஸ்திரேலிய தமிழ் இலக்கிய கலைச்சங்கத்தின் சிறந்த கவிதை நூலுக்கான பரிசு (கடவுள் என்பது துரோகியாயிருத்தல்)
2023 ஆண்டு உள்ளம் சஞ்சிகையின் விருதும் பணமும் அளிக்கப்பட்டது.
2023 ஆண்டு தீம்புனல் பத்திரிகையின் ”சிறந்த எழுத்தாளருக்கான விருது”
வெளி இணைப்புகள்
பகுப்பு:ஈழத்துக் கவிஞர்கள் பகுப்பு:1963 பிறப்புகள் பகுப்பு:வாழும் நபர்கள்
சமணக் காஞ்சி
சமணக் காஞ்சி அல்லது திருப்பருத்திக்குன்றம், காஞ்சிபுரத்திற்கு தெற்கே இரண்டு கிலோ மீட்டர் தொலைவில் பாயும் வேகவதி ஆற்றின் கரையில் அமைந்த திருப்பருத்திக்குன்றம் ஊராட்சியில் உள்ளது. பருத்திக் காடுகள் நிறைந்து இருந்ததால் இதனை திருப்பருத்திக்குன்றம் என்றும் அழைப்பர். இவ்விடம் பல்லவர் காலத்தில் மிக உயர்ந்த நிலையில் இருந்தது.
சமணக் காஞ்சியில் இரண்டு கோயில்கள் உள்ளது. அதில் ஒன்று பல்லவர் காலத்துக் கோயில் ஆகும். மற்றொன்று பல்லவர் காலத்திற்குப் பின்னர் கட்டப்பட்டது.
சமணக் காஞ்சியில் சமண மடம் ஒன்று இயங்கி வந்ததாக வரலாற்றுக் குறிப்பின் வாயிலாக அறியமுடிகிறது. காஞ்சிபுரத்திற்கு, கி.பி.640-ல் சீன பௌத்த யாத்ரீகர் யுவான் சுவாங் இங்கு விஜயம் செய்ததாகவும், அச்சமயம் காஞ்சி மாநகரில் எண்பத்து மூன்று சமணக் கோயில்களைக் கண்டு சென்றதாகவும் தன் பயணக்குறிப்பில் குறித்துள்ளார்.
சமணக் கோயில்கள்
சமணக் காஞ்சியில் எட்டாவது மற்றும் 24வது தீர்த்தங்கரர்களின் இரண்டு கோயில்கள் உள்ளது.
சந்திரபிரபா கோயில்
சமணக் காஞ்சியில் சமண சமயத்தின் எட்டாவது தீர்த்தங்கரரான சந்திரப்பிரபருக்கு கோயில் அமைக்கப்பட்டுள்ளது. மேடான இடத்தில் இக்கோயில் அமைந்துள்ளதால் இக்கோயிலை ஏர்வாஸ்தலம் என்றும் மலையனார் கோயில்  என்றும் அழைக்கப்பட்டதாக இத்தல வரலாறு ஆய்வுநூல் எழுதிய அறிஞர்  டி. என். இராமச்சந்திரன் குறிப்பிட்டுள்ளார்.
இக்கோயில் பல்லவப் பேரரசர் இரண்டாம் நரசிம்ம பல்லவன் உருவாகியிருக்க வேண்டும் என அறிஞர்கள் கூறுகின்றனர்.
வர்த்தமானர் கோயில்
24வது தீர்த்தங்கரான மகாவீரர் எனும் வர்த்தமானர் மூலவராக உயர்ந்த பீடத்தின் மீது, தேவர்கள் கவரி வீச, முக்குடை கவிப்ப, ஆழ்ந்த தவக்கோலத்தில் காட்சி தருகிறார். இவரை திரிலோகநாதர் என்று அழைப்பர்.
வர்த்தமானர் கோயிலில் மகாவீரர், புஷ்தந்தர், தருமநாதர் பத்மபிரபா, வசுபூஜ்ஜியர், பார்சுவநாதர், ரிசபநாதர், பிரம்மதேவர் ஆகியோருக்கான சன்னதிகள் உள்ளது. இக்கோயிலில் அர்த்தமண்டபம், முக்கிய மண்டபம், சங்கீத மண்டபம், சாந்தி மண்டபம், வலம் வரும் பாதை, கோயில் கிணறு, சுற்றுச் சுவர்கள் எனச் சிறப்பான உள்கட்டமைப்புகளுடன் முழுமையாகப் பல்லவர்களின் கட்டடக்கலையில் வெளிப்படுகிறது.
ஆறாவது தீர்த்தங்கரரான பத்மபிரபா, 12-வது தீர்த்தங்கரரான வசுபூஜ்ஜியர், 23-வது தீர்த்தங்கரரான பார்சுவநாதர் ஆகிய மூவருக்கான கோயில்கள் முதலாம் காலத்தில் கட்டப்பட்டவைகளாக குராமரம் இத்தலத்தின் இக்கோயிலின் தலவிருட்சம் ஆகும்.
மேற்கோள்கள்
பகுப்பு:தமிழ்நாட்டு சமணக் கோயில்கள் பகுப்பு:தமிழ்ச் சமணர் பகுப்பு:சமணம் பகுப்பு:சைனம் பகுப்பு:சமணக் கோயில்கள்
ஏ. கருணாநிதி
'''ஏ. கருணாநிதி''' தமிழ்த் திரைப்பட நகைச்சுவை நடிகராவார்.
தில்லானா மோகனாம்பாள் திரைப்படத்தில் கதை நாயகன் சண்முக சுந்தரத்தின் குழுவில் ஒத்து வாசிப்பவராக நடித்தார். 1960 ஆம் ஆண்டுகளில் டி. பி. முத்துலட்சுமியுடன் இணைந்து நகைச்சுவைப் பாத்திரங்களில் நடித்துள்ளார். இவர், வீரபாண்டிய கட்டபொம்மன் திரைப்படத்தில் "மாட்டுவண்டி பூட்டிக்கிட்டு மாமனையும் சேத்துக்கிட்டு" என்னும் பாடலில் டி.வி. ரத்னத்தின் பெண் குரலுக்கு வாயசைத்து நடித்திருந்தார். ஏ. கருணாநிதி பறவைகளை பற்றி ஆய்வு செய்திருக்கிறார்
இறப்பு
இவர் 1981 ஆம் ஆண்டு எலும்புருக்கி நோய் காரணமாக காலமானார்.
வெளி இணைப்புகள்
பகுப்பு:தமிழ்த் திரைப்பட நடிகர்கள் பகுப்பு:தமிழ் நகைச்சுவை நடிகர்கள் பகுப்பு:சென்னை நடிகர்கள் பகுப்பு:1923 பிறப்புகள் பகுப்பு:1981 இறப்புகள்
தாராப்பூர்
தாராப்பூர் (Darappur) என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள கல்யாணி உட்கோட்டத்தில் இடம்பெற்றுள்ள சக்தாகா காவல்நிலையத்திற்கு உட்பட்ட ஒரு கணக்கெடுப்பில் உள்ள ஊர் ஆகும்.
புவியியல் அமைப்பு
பாகிரதி என்றழைக்கப்படும் ஊக்லி ஆற்றின் கிழக்கில் நதியா மாவட்டம் பெரும்பாலும் வண்டல் சம்வெளிகளால் ஆனது. இவ்வண்டல் சமவெளிகளின் குறுக்கே யாலங்கி, சுர்னி மற்றும் இச்சமதி துணையாறுகள் பாய்கின்றன. இந்நதிகளால் வண்டலைப்பெறும் இப்பகுதியில் வெள்ளம் ஒரு தொடர்ச்சியான வளமாக இருக்கிறது. 23.067° வடக்கு 88.652° கிழக்கு என்ற அடையாள ஆள்கூறுகளில் தாராப்பூர் நகரம் பரவியுள்ளது.
மக்கள் தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி தாராப்பூர் நகரத்தின் மொத்த மக்கள் தொகை 7,732 ஆகும் இம்மக்கள் தொகையில் 52% பேர் ஆண்கள் மற்றும் 48% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 58% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட குறைவாகும். மக்கள் தொகையில் ஆண்களில் 66 சதவீதத்தினர் கல்வியறிவு பெற்றவர்களாகவும் பெண்களில் 49 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 13% அளவில் உள்ளனர்.